als_Latn dik_Latn sag_Latn
Para një muaji Gjykata e Drejtësisë e Bashkimit Evropian vendosi që individët kanë të drejtën të kërkojnë fshirjen e të dhënave dhe informacioneve në gjigantin e kërkimit, Google.
Vendimi lejon njerëzit të bëjnë kërkesë tek Google për fshirjen e çdo informacioni që ata nuk e pëlqejnë mbi veten e tyre, që nuk duan të jetë më publike.
Google në fillim ishte skeptike dhe mendonte se ky vendim mund të kishte pasoja shumë të rënda. Megjithatë ajo ka publikuar së fundmi një shërbim të ri, që i lejon evropianët të bëjnë kërkesë për heqjen e të dhënave të tyre personale nga rezultatet e kërkimeve në internet.
Google njoftoi se njerëzit duhet të plotësojnë një formular në internet me të dhënat e tyre. Ata duhet t’i bashkëngjisin këtij formulari edhe një fotokopje të kartës së identitetit dhe të lejes së drejtimit të makinës, nëse kanë një të tillë, për të parandaluar kështu kërkesat që lidhen me mashtrimet.
Por tani një shërbim i ri në internet, i quajtur Forget.me, i krijuar nga kompania Reputation Vip me bazë në Francë, pretendon ta bëjë më të thjeshtë procesin e fshirjes së të dhënave në rezultatet e kërkimit. Ky shërbim i ri pa pagesë ju jep informacione se si të fshini të dhënat në rezultatet e kërkimit, me ndjekjen e disa këshillave.
Kompania tha:
“Forget.me ju ndihmon të gjeni shumë lehtë të gjitha informacionet tuaja të parëndësishme, të vjetruara, apo të papërshtatshme që janë publike në rezultatet e kërkimit në Google.”
Kështu ju mund të identifikoni menjëherë lidhjet dhe t’i hiqni ata nga interneti. Ky shërbim për momentin është falas, por jo për shumë kohë.
(Herë të lexuara: 387)
als_Latn als_Latn als_Latn als_Latn als_Latn als_Latn als_Latn als_Latn als_Latn